
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост, чрез продажба на общинска идеална част от недвижим имот – УПИ V-358 в кв. 40 по плана на с. Равнец, община Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас e постъпилo заявление с вх. № 94-01-28418/ 10.08.2021г. от Й. Н. Р., с искане за прекратяване на съсобственост в недвижим имот, находящ се в с. Равнец, община Бургас, представляващ УПИ V-358 в кв. 40 по ПУП-ПРЗ на населеното място.
Към заявлението e приложен Нотариален акт № 8, том I, дело № 12/ 03.01.1975г., съгласно който Й. Н. Р. придобива дворно място - парцел XVI-65 в кв. 32, урегулиран на 760 кв.м, по предходен, недействащ план на с. Равнец, община Бургас от 1968г.
Видно от Удостоверение с изх. № 94-01-25358(1)/23.09.2020г. на Директор на дирекция „Устройство на територията“ при Община Бургас и приложена към него комбинирана скица, УПИ V-358 в кв. 40 по действащия план на с. Равнец, община Бургас, съответства на част от бивш парцел XVI-65 в бивш кв. 22 и на част от улица по недействащ план от 1968г.
Площта на УПИ V-358 в кв. 40 по действащия план на с. Равнец, община Бургас е 801 кв.м. и е отразен, като ПИ с идентификатор 61145.501.358 по КККР на населеното място.
Със Заповед № 18-5844/28.05.2021г. на Началник на СГКК-Бургас, са изменени КККР на гр. Бургас, в частта на ПИ с идентификатор 61145.501.358, като съшият е отразен с площ 801 кв.м. и е приведен в съответствие с ПУП-ПРЗ.
Разликата от 41 кв.м. между площта на УПИ-801 кв.м и площта посочена в документа за собственост-760 кв.м е разпределена както следва:
- 28 кв.м са общинска собственост и се придават от към улична регулация от изток, с действащия план от 1998г.
- 13 кв.м са грешка от точността на плановете и начините на изчисление във времето.
Общинската идеална част в гореописания имот не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно за Община Бургас същата да бъде продадена по пазарни цени на съсобственика.
В изпълнение разпоредбите на чл.41, ал.2 от ЗОС, във връзка с чл.22, ал.3 от ЗОС е възложено на независим оценител на имоти, вписан в регистъра на независимите оценители, изготвяне на пазарна оценка на общинските 28/801 кв.м идеални части от УПИ V-358 в кв. 40 по плана на с. Равнец, община Бургас, на лицензиран оценител, определена в размер на 430 (четиристотин и тридесет) лева, без ДДС.
Данъчната оценка на идеалната част от имота, предмет на продажба е 125,80 (сто двадесет и пет лв. и осемдесет) лева. 
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 1325/25.05.2021г., прието с Протокол от 01.10.2021г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следните 

Р Е Ш Е Н И Я :

1. Допълва Програмата за управление и разпореждане с общинската собственост на Община Бургас за 2021г., приета по т. 11 от дневния ред на проведеното на 23.02.2021г. и 24.02.2021г. заседание на Общински съвет – Бургас (Протокол № 20) в частта на раздел ІІ „Продажби по реда на ЗОС, без търг или конкурс“, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общинските идеални части“ , с нова подточка – 28/801 кв.м идеални части от УПИ V-358 в кв. 40 по плана на с. Равнец, община Бургас.
[bookmark: _GoBack]2. Да се прекрати съсобствеността между Община Бургас и Й. Н. Р. и постоянен адрес: с. Равнец, чрез продажба на общинските идеални части, актувани с Акт № 9736/29.09.2021г. за частна общинска собственост, представляващи 28/801 кв.м. идеални части от УПИ V-358 в кв. 40, целият с площ 801 кв.м, по действащия план на с. Равнец, община Бургас, при граници на целия имот: север – улица, изток – улица, юг – УПИ VI-357, запад – УПИ IV-359, отразен като ПИ с идентификатор 61145.501.358, целият с площ 801 кв.м. по одобрени КККР на гр. Бургас, при съседи на целия имот: 61145.501.357, 61145.501.2076, 61145.501.2078, 61145.501.359, за сумата от 430 (четиристотин и тридесет) лева, без ДДС.
Приложение: Заявление с вх.№ 94-01-28418/10.08.2021г.; Нотариален акт № 8, том I, дело № 12/03.01.1975г.; Комбинирана скица; Удостоверение с изх. № 94-01-25358(1)/23.09.2020г.; Удостоверение за данъчна оценка; АЧОС № 9736/29.09.2021г.; Протокол от 01.10.2021г.; Експертна оценка; Скица на имота по КК.

